text:
                             højesterets dom
                          afsagt tirsdag den 27. januar 2015
sag 98/2014
(1. afdeling)
thy-mors energi service a/s
(advokat rené offersen)
mod
fs finans iv a/s (tidligere fjordbank mors af 2011 a/s)
(advokat rune derno)
i tidligere instans er afsagt dom af vestre landsrets 4. afdeling den 8. maj 2014.
i pådømmelsen har deltaget fem dommere: poul søgaard, thomas rørdam, vibeke rønne,
michael rekling og jens kruse mikkelsen.
sagen er behandlet skriftligt, jf. retsplejelovens § 387.
påstande
appellanten, thy-mors energi service a/s, har nedlagt påstand om, at indstævnte, fs finans
iv a/s, skal betale 1.423.433,71 kr. med rente efter rentelovens § 5, stk. 1, fra den 27. august
2011.
indstævnte, fs finans iv a/s, har påstået stadfæstelse.
anbringender
thy-mors energi service har supplerende anført, at et bærende formål med bankpakkerne var
at skabe tryghed for, at almindelige bankkunder ikke havde anledning til at trække deres ind-
skud ud af banker, der som fjordbank mors a/s havde fået økonomiske vanskeligheder i køl-
                                              - 2 -
vandet på den finansielle krise. hvis ikke staten havde tilvejebragt bankpakkerne, ville thy-
mors energi service have haft grund til at samle alle sine forretninger i nordea i stedet for at
tage de lokale hensyn, som selskabet gerne ville med sin forretningsforbindelse til fjordbank
mors.
fs finans iv, der er datterselskab af finansiel stabilitet a/s, overtog pligtmæssigt ved afta-
len indgået søndag den 26. juni 2011 ”en del” af fjordbank mors’ passiver, jf. § 16 e, stk. 2, i
lov om finansiel stabilitet, herunder thy-mors energi services indskud i banken. lovens § 16
g giver ikke hjemmel til at fravige beskyttelsen af indskyderne efter § 16 e ved at aftale, at
overtagelsen skete med virkning fra fredag den 24. juni 2011 kl. 00.01, det vil sige med tilba-
gevirkende kraft til et tidspunkt, hvor banken stadig var i drift. den i loven forudsatte aftale
mellem den nødlidende bank og finansiel stabilitet skal alene regulere udfyldende spørgsmål.
landsrettens saglighedskriterium har ikke hjemmel i loven og modvirker formålet med ord-
ningen, som er at skabe tryghed hos simple indskydere som thy-mors energi service.
thy-mors energi service har for højesteret frafaldet den principale påstand og dermed også
anbringendet om, at det var uberettiget for fjordbank mors at spærre thy-mors energi ser-
vices anfordringskonto i løbet af fredag den 24. juni 2011.
fs finans iv har supplerende anført, at det fremgår af forarbejderne til lovforslaget vedrø-
rende bankpakke iii, at reglerne om håndtering af nødlidende pengeinstitutter ikke har som
formål at sikre indskydere mod ethvert tab eller at tilskynde indskydere til at opretholde eller
etablere indlån i mindre, lokale pengeinstitutter, hvis det medfører risiko for at lide tab.
tværtimod fremgår det, at indskydere efter den generelle statsgarantis udløb den 30. septem-
ber 2010 vil kunne lide tab i forbindelse med afvikling af et nødlidende pengeinstitut, og at
dette forventeligt vil medføre, at indskydere i højere grad aktivt og løbende vil vurdere deres
pengeinstituts risiko.
det strider ikke imod bestemmelserne i lov om finansiel stabilitet, at overtagelsesdatoen er
fastsat til et andet tidspunkt end overdragelsesdatoen (tidspunktet for indgåelse af aftalen).
tværtimod bygger reglerne om håndtering af nødlidende pengeinstitutter efter deres ordlyd
udtrykkeligt på denne sondring. § 16 g, stk. 4, i lov om finansiel stabilitet er den eneste be-
stemmelse, som udtrykkeligt regulerer, pr. hvilket tidspunkt de krav, som overtages, skal op-
                                                  - 3 -
gøres, og den fastsætter udtrykkeligt, at opgørelsen af kravene skal ske ”pr. overtagelsesda-
toen”. det er hverken tilfældigt eller utilsigtet, at loven angiver dette tidspunkt i § 16 g, stk. 4,
mens en række andre bestemmelser angår ”overdragelsestidspunktet”. § 16 i, stk. 1 og 2, in-
deholder kun en beskrivelse af, at køberen af den nødlidende bank (finansiel stabilitets dat-
terselskab) på det tidspunkt, hvor overdragelsesaftalen indgås (overdragelsestidspunktet), skal
foretage en opgørelse af, hvad den enkelte indskyder får i dækning fra garantifonden for ind-
skydere og investorer. bestemmelsen angiver, hvornår man skal foretage en beregning, men
bestemmelsen indeholder ikke konkrete anvisninger for, hvordan beregningen skal foretages,
herunder pr. hvilket skæringstidspunkt beregningen skal foretages. § 16 i, stk. 1 og 2, fraviger
eller præciserer ikke § 16 g, stk. 4, som utvetydigt fastslår, at dækningen – når den beregnes –
skal ske på grundlag af kreditorernes (herunder indskydernes) krav pr. overtagelsesdatoen.
lov om finansiel stabilitet indeholder i øvrigt langt fra nogen udtømmende regulering af,
hvordan overdragelse fra et nødlidende pengeinstitut til finansiel stabilitets datterselskab skal
finde sted. det er således i vidt omfang overladt til parterne at aftale detaljerede vilkår for
overdragelsen, hvilket også angår fastsættelsen af et overtagelsestidspunkt. der er som ud-
gangspunkt aftalefrihed om alle sådanne vilkår, så længe parternes aftale er saglig.
der opstod i løbet af fredag den 24. juni 2011 rygter om en forestående afvikling af banken.
for at sikre ligebehandling af bankens kunder var det derfor sagligt begrundet at fastsætte
overtagelsestidspunktet til den 24. juni 2011 kl. 00.01.
retsgrundlag
lov om finansiel stabilitet indeholder i kapitel 4 b om håndtering af nødlidende pengeinsti-
tutter bl.a. følgende bestemmelser, der blev indsat ved lov nr. 721 af 25. juni 2010 (”bank-
pakke iii”):
       ”§ 16 e. finansiel stabilitet a/s skal deltage i afviklingen af et nødlidende pengeinstitut,
       der har tilladelse som pengeinstitut efter § 7 i lov om finansiel virksomhed, hvis penge-
       instituttet beslutter dette, og hvis finanstilsynet efter den 30. september 2010 har fastsat
       en frist for pengeinstituttets opfyldelse af kapitalkrav i medfør af § 225, stk. 1, i lov om
       finansiel virksomhed, jf. §§ 16 f-16 i.
       stk. 2. finansiel stabilitet a/s medvirker til afvikling af et nødlidende pengeinstitut ved
       at stifte og kapitalisere et nyt datterselskab til finansiel stabilitet a/s, der overtager det
       nødlidende pengeinstituts aktiver, jf. § 16 g, stk. 1, og en del af pengeinstituttets passi-
       ver, jf. § 16 g, stk. 4, 6 og 8. datterselskabet skal overtage alle pengeinstituttets medar-
                                          - 4 -
bejdere og kan overtage andre gensidigt bebyrdende kontrakter efter nærmere aftale
med det nødlidende pengeinstitut. datterselskabet tilføres aktiekapital og supplerende
kapital fra finansiel stabilitet a/s, således at datterselskabet opfylder kapitalkravene i
lov om finansiel virksomhed.
stk. 3. finansiel stabilitet a/s kan tildele et datterselskab, jf. stk. 2, en likviditets-
ramme, således at datterselskabet kan finansiere overtagelsen af aktiverne fra det nødli-
dende pengeinstitut og opfylde kravene til likviditet i lov om finansiel virksomhed.
stk. 4. økonomi- og erhvervsministeren kan fastsætte nærmere regler for finansiel sta-
bilitet a/s’ opgaver i relation til dets datterselskaber og disses afvikling af nødlidende
pengeinstitutter efter ordningen.
…
§ 16 g. kan et nødlidende pengeinstitut ikke tilvejebringe den foreskrevne kapital inden
for fristen fastsat af finanstilsynet i medfør af § 225, stk. 1, i lov om finansiel virksom-
hed, og beslutter pengeinstituttet at lade sig afvikle efter afviklingsordningen i denne
lov, skal pengeinstituttet straks indgå betinget aftale med finansiel stabilitet a/s om
overdragelse af pengeinstituttets aktiver m.v.
stk. 2. finansiel stabilitet a/s og det nødlidende pengeinstituts bestyrelse skal aftale en
foreløbig overdragelsessum for de overdragne aktiver m.v.
stk. 3. den foreløbige overdragelsessum opgøres til summen af den værdi, aktiverne
forventeligt kan afhændes til pr. overdragelsesdatoen uden hensyn til goodwill og andre
immaterielle værdier og med fradrag af omkostninger ved en afhændelse.
stk. 4. finansiel stabilitet a/s’ datterselskab berigtiger den foreløbige overdragelses-
sum over for det nødlidende pengeinstitut ved at overtage ikke efterstillede forpligtelser
pr. overtagelsesdatoen for et beløb svarende til aktivernes værdi som opgjort efter stk. 3.
en del af beløbet tilbageholdes i form af en mellemregning, jf. stk. 6 og 7.
stk. 5. datterselskabet til finansiel stabilitet a/s overtager den enkelte simple kreditors
krav mod pengeinstituttet, i det omfang det kan indeholdes i et eventuelt krav, som pen-
geinstituttet har mod indskyderen. derudover overtager datterselskabet til finansiel
stabilitet a/s en forholdsmæssig andel af den tilbageværende del af kravene mod det
nødlidende pengeinstitut. forpligtelser over for medarbejdere, som finansiel stabilitet
a/s’ datterselskab overtager, overtages fuldt ud.
stk. 6. mellemregningen anvendes til at efterregulere købesummen, når denne er ende-
ligt fastsat af revisorerne.
stk. 7. størrelsen af mellemregningen, jf. stk. 4, fastsættes af værdiansættelsesrådet i af-
viklingsafdelingen i garantifonden for indskydere og investorer, jf. § 5, stk. 7, i lov om
en garantifond for indskydere og investorer.
stk. 8-12. …
…
§ 16 i. datterselskabet skal på overdragelsestidspunktet opgøre de enkelte indskyderes
dækning i det nødlidende pengeinstitut i henhold til lov om en garantifond for indsky-
dere og investorer.
stk. 2. datterselskabet indbetaler et eventuelt acontobeløb på de pågældende kunders
konti, der opgøres svarende til dækningen efter § 15 a i lov om en garantifond for ind-
skydere og investorer. det udbetalte acontobeløb kan reguleres efterfølgende.
stk. 3. datterselskabet indtræder i de pågældende kunders krav mod garantifonden for
indskydere og investorer.”
                                               - 5 -
af de almindelige bemærkninger til lovforslaget fremgår bl.a. (jf. folketingstidende 2009-
2010, tillæg a, lovforslag nr. l 207, s. 5-7 og 9):
     ”1. indledning
     der foreslås etableret en ordning til håndtering af nødlidende pengeinstitutter efter den
     30. september 2010, hvor finansiel stabilitet a/s får adgang til fortsat at overtage nød-
     lidende pengeinstitutter med henblik på afvikling, men uden en generel statsgaranti.
     den foreslåede afviklingsordning skal kun gælde for institutter, der modtager indlån, og
     som dermed har dansk tilladelse til at drive pengeinstitutvirksomhed.
     når et nødlidende pengeinstitut får en frist af finanstilsynet til at opfylde solvenskra-
     vene i lov om finansiel virksomhed, skal pengeinstituttet ifølge lovforslaget
     træffe beslutning om, hvorvidt det vil lade sig håndtere af lovforslagets ordning eller via
     de almindelige regler om ophør i lov om finansiel virksomhed. beslutningen træder
     først i kraft, hvis pengeinstituttet ikke kan opfylde solvenskravene inden fristens udløb.
     et pengeinstitut, som beslutter at lade sig håndtere af lovforslagets ordning, vil kunne
     åbne som normalt efter fristens udløb. almindelige indskydere vil ikke opleve nogen
     umiddelbar forskel i den praktiske del af deres daglige bankforretninger. der skal ikke
     umiddelbart findes en ny bankforbindelse, og der skal ikke etableres nye lån for den en-
     kelte kunde, betalingskort fungerer fortsat, og betalingsservice etc. udføres som vanligt.
     beslutning om anvendelse af lovforslagets ordning vil som hovedregel blive truffet af
     bestyrelsen i det nødlidende pengeinstitut og vil kun blive iværksat i de tilfælde, hvor et
     pengeinstituts egne bestræbelser på at finde en markedsmæssig løsning er resultatløse.
     ordningen skal således ses som et supplement til de eksisterende markedsmæssige løs-
     ninger og private overdragelser.
     …
     2. baggrund
     …
     erfaringerne fra den finansielle krise viser …, at det er gavnligt for samfundet at have
     en model til håndtering af nødlidende pengeinstitutter, således at der tilbydes et klart
     alternativ til at gå i betalingsstandsning eller komme under konkursbehandling med de
     deraf følgende ofte store økonomiske tab for både kreditorer, herunder indskyderne, og
     samfundet som helhed. hensynet til både den finansielle stabilitet og tilliden til det fi-
     nansielle system har således vist sig at blive varetaget mest hensigtsmæssigt gennem en
     kontrolleret afvikling af nødlidende pengeinstitutter. en kontrolleret afvikling kan være
     med til at sikre værdierne af aktiverne ved en videreførelse af selskabets aktiver (going
     concern), frem for at der gennemføres et tvangssalg under en konkurs.
     …
     ordningen indeholder ikke nogen generel statsgaranti, idet grundlaget for ordningen
     hviler på indeståelser fra sektoren gennem den garanti, som [garantifonden for indsky-
     dere og investorer] stiller over for indskydere og investorer kombineret med en
     tabskaution fra fondens nye afviklingsafdeling, som stilles for eventuelle tab i forbin-
     delse med den nødvendige kapitalisering af og tilførsel af likviditet til datterselskabet,
                                          - 6 -
som finansiel stabilitet a/s foretager, samt eventuelt underskud i datterselskabet i for-
bindelse med afviklingen.
den foreslåede afviklingsordning vil være frivillig for nødlidende pengeinstitutter og vil
kun blive iværksat i de tilfælde, hvor pengeinstituttet vurderer, at egenkapitalen er tabt,
eller at pengeinstituttet er insolvent eller må påregne at blive insolvent, og hvor et pen-
geinstituts egne bestræbelser på at finde en markedsmæssig løsning er resultatløse. ord-
ningen skal således ses som et supplement til de eksisterende markedsmæssige løsnin-
ger og private overdragelser. pengeinstituttet vil dermed først kunne blive håndteret af
ordningen, hvis det viser sig, at pengeinstituttet ikke kan komme til en løsning, der med-
fører, at pengeinstituttet kan opfylde kapitalkravene, inden den af finanstilsynet fast-
satte frist udløber. med ordningen er der således lagt op til, at markedsmæssige løsnin-
ger og private overdragelser afsøges, inden den ordning, der foreslås med lovforslaget i
regi af finansiel stabilitet a/s, anvendes.
givet den generelle statsgarantiordnings udløb, vil større indskydere kunne lide tab i
forbindelse med nødlidende pengeinstitutter. dette vil også være tilfældet med den fore-
slåede afviklingsordning, og det må forventes at resultere i, at bl.a. større virksomheder
i højere grad vil vurdere deres pengeinstitutters risiko. pengeinstitutter, der bedømmes
som sikre, vil efter omstændighederne opleve en tilstrømning af indlånsmidler på be-
kostning af mere usikre pengeinstitutter. desuden må det forventes, at indskydere over-
vejer alternativer til placering af midler som indskud i pengeinstitutterne eller i øvrigt
tager en række forebyggende foranstaltninger for bedre at sikre deres indlån, fx kræver
sikkerhed for deres indlån i pengeinstituttet. det kan give højere finansieringsomkost-
ninger for mere usikre pengeinstitutter. pengeinstitutterne vil derfor have et incitament
til at begrænse deres risikoadfærd til et acceptabelt niveau, hvilket ud fra et samfunds-
mæssigt synspunkt er ønskeligt.
…
3. lovforslagets indhold
3.1. afviklingsordning i regi af finansiel stabilitet a/s
…
3.1.2. den foreslåede ordning
med lovforslaget foreslås det, at der efter udløbet af den generelle statsgarantiordning
den 30. september 2010 etableres en afviklingsordning i regi af finansiel stabilitet a/s,
der bygger på en frivillig aftale, hvorefter et nødlidende pengeinstitut selv vælger, hvor-
vidt pengeinstituttet i tilfælde, hvor det ikke kan tilvejebringe den af finanstilsynet fore-
skrevne kapital eller gennemføre et salg inden den af finanstilsynet fastsatte frist, skal
håndteres af finansiel stabilitet a/s, der vil gennemføre en kontrolleret afvikling, eller
håndteres efter de almindelige regler om ophør i lov om finansiel virksomhed. ophør
efter de almindelige regler i lov om finansiel virksomhed medfører, at pengeinstituttet
afvikles via likvidation, konkurs eller sammenlægning.
den foreslåede afviklingsordning indebærer, at finansiel stabilitet a/s skal medvirke til
afvikling af et nødlidende pengeinstitut ved at oprette et datterselskab, som viderefører
aktiverne i det nødlidende pengeinstitut. om nødvendigt skal dette datterselskab have
tilladelse som pengeinstitut. finansiel stabilitet a/s stifter således et nyt datterselskab
med henblik på at overtage det nødlidende pengeinstituts aktiver og foretage en kon-
trolleret afvikling heraf. en kontrolleret afvikling betyder, at datterselskabet ikke må fo-
                                                - 7 -
      retage markedsføring med henblik på at udvide forretningsomfanget eller konkurrere på
      markedet. datterselskabet skal drives med henblik på afvikling, hvilket blandt andet
      betyder, at datterselskabet skal arbejde for at afhænde eksisterende kunder. samtidig
      skal datterselskabet afsøge mulighederne for en samlet afhændelse af datterselskabets
      aktiver og passiver. …
      …
      3.4. overdragelse til datterselskabet til finansiel stabilitet a/s
      det foreslås, at datterselskabet som udgangspunkt overtager alle aktiver i det nødli-
      dende pengeinstitut. endvidere skal datterselskabet overtage medarbejdere og andre
      gensidigt bebyrdende aftaler efter nærmere aftale med det nødlidende pengeinstitut.
      endelig overtager datterselskabet også kreditorer med simple krav, jf. den foreslåede §
      16 g, stk. 4 og 6 til lov om finansiel stabilitet.
      det foreslås, at overdragelsen af det nødlidende pengeinstituts passiver til et dattersel-
      skab til finansiel stabilitet a/s sker efter de almindelige regler om debitorskifte. ind-
      skyders modregningsadgang vil ikke blive berørt af overdragelsen af aktiverne i det
      nødlidende pengeinstitut til datterselskabet til finansiel stabilitet a/s i det omfang, ind-
      skyderne kun kan modregne med passiver, hvis disse passiver er overført til dattersel-
      skabet.”
af de specielle bemærkninger fremgår bl.a. (jf. folketingstidende 2009-2010, tillæg a, lov-
forslag nr. l 207, s. 13-16 og 19-20):
      ”§ 16 e
      det følger af den foreslåede bestemmelse i stk. 1, at finansiel stabilitet a/s skal deltage
      i afviklingen af et nødlidende pengeinstitut, som har besluttet at lade sig afvikle efter
      afviklingsordningen, jf. § 1.
      …
      finansiel stabilitet a/s træder først til som køber af det nødlidende pengeinstitut, når
      det ikke har været muligt at tilvejebringe den foreskrevne kapital eller finde anden mar-
      kedsmæssig løsning inden udløbet af den frist, som finanstilsynet har fastsat i medfør af
      § 225, stk. 1, i lov om finansiel virksomhed. hvis finanstilsynet har givet fristforlæn-
      gelse, er det den nye frist, som gælder. i tilfælde, hvor et pengeinstitut ikke opfylder ka-
      pitalkravene i lov om finansiel virksomhed, og hvor der ikke er mulighed for at finde en
      anden markedsmæssig løsning, kan instituttet overdrage sine aktiver og en del af sine
      passiver til et datterselskab ejet af finansiel stabilitet a/s. datterselskabet til finansiel
      stabilitet a/s skal herefter sørge for at afvikle de overtagne aktiver og passiver på en
      kontrolleret måde.
      …
      efter den foreslåede bestemmelse i stk. 2 skal finansiel stabilitet a/s træde til som kø-
      ber af nødlidende pengeinstitutter ved etablering og kapitalisering af et nyt dattersel-
      skab, der overtager aktiverne og en del af passiverne i det nødlidende pengeinstitut, jf.
      bemærkningerne til § 16 g.
                                          - 8 -
udgangspunktet er, at der skal ske overdragelse af alle aktiver. de nærmere vilkår for
overdragelsen reguleres i en overdragelsesaftale, som indgås mellem det nødlidende
pengeinstitut og et datterselskab ejet af finansiel stabilitet a/s.
datterselskabet skal ifølge forslaget overtage alle medarbejderforpligtelser og kan
overtage andre gensidigt bebyrdende aftaler. selv om en kassekredit er gensidigt bebyr-
dende, skal den som udgangspunkt overtages.
…
efter det foreslåede stk. 4 bemyndiges økonomi- og erhvervsministeren til at fastsætte
nærmere regler om finansiel stabilitet a/s og dets datterselskabers afvikling af penge-
institutter. … derudover kan bemyndigelsen benyttes til at fastsætte regler om dattersel-
skabets orientering af det nødlidende pengeinstituts kreditorer vedrørende overtagelsen
til afvikling. orienteringen af kreditorerne skal indeholde en meddelelse om debitor-
skiftet og proklamaet. ...
…
§ 16 g
anvendelse af bestemmelsen i den foreslåede § 16 g forudsætter efter den foreslåede
stk. 1, at pengeinstituttet ikke opfylder kapitalkravene i lov om finansiel virksomhed, at
finanstilsynet har meddelt en frist til retablering af kapitalen, og at det nødlidende pen-
geinstitut har indgået en aftale med finansiel stabilitet a/s om overdragelse af pengein-
stituttets aktiver m.v. aftalen skal være betinget af økonomi- og erhvervsministerens
tilladelse, jf. § 204 i lov om finansiel virksomhed, samt af den endelige fastsættelse af
købesummen og overdragelse af aktiver og passiver.
de aktiver, datterselskabet til finansiel stabilitet a/s skal overtage fra det nødlidende
pengeinstitut ifølge den foreslåede ordning, er som udgangspunkt alle instituttets akti-
ver. datterselskabet er desuden forpligtet til at overtage alle medarbejdere, medarbejder-
forpligtelser og om muligt alle andre gensidigt bebyrdende aftaler…
…
aftalen om overdragelse af et nødlidende pengeinstitut til et datterselskab til finansiel
stabilitet a/s indebærer, at en andel af pengeinstituttets kreditorer overflyttes til datter-
selskabet til finansiel stabilitet a/s. overdragelsen sker efter de almindelige regler om
debitorskifte, jf. bemærkningerne til stk. 5.
…
finansiel stabilitet a/s’s datterselskab berigtiger den foreløbige overdragelsessum over
for det nødlidende pengeinstitut ved at overtage ikke efterstillede forpligtelser pr. over-
tagelsesdatoen for et beløb svarende til aktivernes værdi, som opgjort efter stk. 3.
aktivernes værdi skal ifølge den foreslåede bestemmelse i stk. 4 berigtiges ved at over-
tage ikke-efterstillede forpligtelser pr. overtagelsesdatoen for et beløb svarende til akti-
vernes værdi, som opgjort efter stk. 3. det vil sige, at datterselskabet foretager en for-
holdsmæssig overtagelse af hver af de simple kreditorers nettokrav, idet en del af den
foreløbige overdragelsessum tilbageholdes i form af en mellemregning. for at sikre sig
mod den situation, at den endelige opgørelse bliver lavere end den foreløbige, og at der
dermed skulle ske betalinger fra det nødlidende institut til finansiel stabilitet a/s, fra-
                                          - 9 -
drages den foreløbige overdragelsessum ved betalingen en reserve, der betegnes ”mel-
lemregning”. …
såfremt den foreløbige overdragelsessum fratrukket mellemregningen overstiger vær-
dien af samtlige simple kreditorers nettokrav, berigtiger datterselskabet til finansiel
stabilitet a/s forskellen kontant.
ifølge den foreslåede bestemmelse i stk. 5 overtager datterselskabet til finansiel stabi-
litet a/s den enkelte simple kreditors krav mod pengeinstituttet i det omfang, det kan
indeholdes i et eventuelt krav, pengeinstituttet har mod indskyderen. samtidig overtager
datterselskabet til finansiel stabilitet a/s en forholdsmæssig andel af den tilbagevæ-
rende del af kravene mod det nødlidende pengeinstitut. derudover skal datterselskabet
til finansiel stabilitet a/s overtage alle medarbejdere fra det nødlidende pengeinstitut.
alle forpligtelser over for disse medarbejdere overtages fuldt ud.
overdragelsen af det nødlidende pengeinstituts passiver til et datterselskab til finansiel
stabilitet a/s sker efter de almindelige regler om debitorskifte. indskydernes og inve-
storernes modregningsadgang vil ikke blive berørt af overdragelsen af aktiverne i det
nødlidende pengeinstitut til datterselskabet til finansiel stabilitet a/s. der vil i be-
kendtgørelse blive fastsat nærmere bestemmelser for en orientering af kreditorerne om
overdragelsen til et datterselskab til finansiel stabilitet a/s, jf. § 16 e, stk. 4.
…
§ 16 i
af forslagets stk. 1 fremgår, at det påhviler datterselskabet til finansiel stabilitet a/s at
opgøre omfanget af de enkelte indskydere og investorers dækning i henhold til lov om
en garantifond for indskydere og investorer.
datterselskabet til finansiel stabilitet a/s skal i forbindelse med overdragelsen af akti-
verne fra det nødlidende pengeinstitut opnå det fornødne overblik over, hvilke indsky-
dere og investorer der overdrages til det nye datterselskab. det er derfor nærliggende, at
det er datterselskabet, der udarbejder en fuldstændig opgørelse af de krav, der er omfat-
tet af indskydergarantiordningens dækning.
med det foreslåede stk. 2, pålægges det datterselskabet under finansiel stabilitet a/s at
sikre, at indskyderne også umiddelbart kan disponere over den del af deres tilgodeha-
vende, der svarer til fondens dækning. de endnu ikke efterprøvede udbetalinger til ind-
skyderne sker a conto og vil senere kunne blive efterreguleret således, at for meget ud-
betalte midler skal tilbagebetales af indskyderne.
såfremt datterselskabet ikke kan inddrive disse midler fra de berørte indskydere og in-
vestorer, dækkes tabet af datterselskabet, hvilket vil reducere en eventuel købesum til
konkursboet eller forøge et eventuelt underskud i datterselskabet, der er garanteret af
den af fonden stillede tabskaution.
…
hvis en indskyders nettokrav i det nødlidende pengeinstitut er positivt og ligger under
fondens dækningsomfang, vil indskyderen således få dækket hele sit nettokrav. denne
dækning vil umiddelbart ydes af fonden, der efterfølgende, når den endelige værdian-
                                               - 10 -
      sættelse af aktiverne foreligger, vil få godtgjort den forholdsmæssige andel, som datter-
      selskabet til finansiel stabilitet a/s overtager som betaling for aktiverne.
      hvis en indskyders nettokrav overstiger fondens dækning, vil indskyderen ud over et
      beløb svarende til 100.000 euro kunne disponere over et beløb svarende til den for-
      holdsmæssige andel af sit resterende indlån, som datterselskabet har overtaget som be-
      taling for aktiverne. procentdelen vil svare til den procentdel, som værdien af de over-
      dragne aktiver udgør af de simple kreditorers samlede krav.
      …
      efter den foreslåede bestemmelse i stk. 3 indtræder datterselskabet, når det foretager
      betaling til indskyderne, i indskydernes krav mod fonden. datterselskabet indtræder
      kun i det omfang, datterselskabet faktisk har lagt ud på vegne af fonden.”
af et høringsnotat af 14. april 2010 om lovforslaget fra økonomi- og erhvervsministeriet til
folketingets erhvervsudvalg fremgår bl.a.:
      ”kuratorforeningen mener, at det bør præciseres i lovforslaget, hvis der med lovforsla-
      get er tilsigtet et pligtmæssigt debitorskifte udløst af aftalen mellem datterselskabet til
      finansiel stabilitet a/s og det nødlidende pengeinstitut.
      kommentar:
      datterselskabet til finansiel stabilitet a/s skal overtage det nødlidende pengeinstituts
      aktiver og en forholdsmæssig andel af passiverne. dette betyder, at datterselskabet bl.a.
      skal overtage samtlige udlån fra det nødlidende pengeinstitut i overensstemmelse med
      de almindelige regler om kreditorskifte, der ikke kræver accept fra debitorerne. samti-
      dig finder de almindelige regler om debitorskifte anvendelse på den forholdsmæssige
      overtagelse af passiverne. som det også fremgår af lovforslagets bemærkninger, kan
      overførte kreditorer vælge at blive tilbageført til det nødlidende pengeinstitut. i sådanne
      tilfælde vil der ikke ske en fuldstændig overtagelse af aktiverne. samtidig skal finansiel
      stabilitet a/s’ datterselskab ifølge lovforslaget sikre, en orientering af de overtagede
      kreditorer.”
 højesterets begrundelse og resultat
 sagens baggrund og problemstilling
 bankvirksomheden i fjordbank mors a/s blev ved en aftale indgået søndag den 26. juni
 2011 mellem banken og finansiel stabilitet a/s overdraget til sidstnævntes datterselskab
 fjordbank mors af 2011 a/s (nu fs finans iv a/s). det fremgår af overdragelsesaftalens
 pkt. 3.2 om overtagelsesdagen, at ”overdragelsen sker … med virkning pr. den 24. juni
 2011 kl. 00.01 (”overtagelsesdagen”)”.
                                              - 11 -
sagen angår for højesteret, om fjordbank mors og finansiel stabilitet har været berettiget
til med virkning for thy-mors energi service at tillægge overdragelsesaftalen retsvirkninger
fra et tidspunkt, der ligger forud for aftaletidspunktet den 26. juni 2011.
thy-mors energi service foretog i løbet af fredag den 24. juni 2011 nettohævninger fra sine
konti i fjordbank mors på i alt 10.167.383,66 kr., således at selskabets samlede indestående
i banken blev nedbragt fra ca. 15 mio. kr. til ca. 4,8 mio. kr.
reglerne i kapitel 4 b i lov om finansiel stabilitet om håndtering af nødlidende pengeinsti-
tutter, gennemført ved den såkaldte bankpakke iii, indebærer bl.a., at indskydere – ud over
indskudsgarantien – kun modtager den delvise dækning for deres krav, som kan udbetales
efter en realisation af bankens aktiver. reglerne indebærer ifølge de almindelige bemærk-
ninger til lovforslaget en kontrolleret afvikling af banken, som kan være med til at sikre
værdierne af aktiverne ved en videreførelse af bankaktiviteterne (”going concern”) frem for,
at der gennemføres et tvangssalg under en konkurs. i modsætning til en konkurs sker over-
dragelsen af de samlede aktiver straks, når det besluttes at anvende bankpakkens regler, og
købesummen berigtiges med det samme ved, at køberselskabet (finansiel stabilitets datter-
selskab) foretager en udbetaling til den gamle banks kreditorer. køberselskabet åbner såle-
des en ny bank umiddelbart efter indgåelse af overdragelsesaftalen og indsætter – som alter-
nativ til betaling af en kontant købesum – straks et beløb på en ny konto tilhørende den en-
kelte indskyder. beløbet omfatter dækningen fra garantifonden for indskydere og investorer
samt den andel af det ikke garantidækkede indlån, som kan dækkes efter en foreløbigt op-
gjort procentdel, der kan sammenlignes med dividenden i et konkursbo. beløbet er baseret
på en foreløbig værdiansættelse af bankens aktiver og på en bruttoberegning af bankens pas-
siver og kan efterreguleres, når den endelige værdiansættelse foreligger.
skæringstidspunktet for opgørelse af indskuddet i et nødlidende pengeinstitut
det fremgår af lovens § 16 g, stk. 4, at datterselskabet berigtiger den foreløbige overdragel-
sessum over for det nødlidende pengeinstitut ved at overtage ikke efterstillede forpligtelser
(herunder indskud) ”pr. overtagelsesdatoen”. det skal sammenholdes med, at andre be-
stemmelser i lovens kapitel 4 b anvender begreberne ”overdragelsesdatoen” eller ”overdra-
gelsestidspunktet”, herunder f.eks. § 16 g, stk. 3, om værdien af aktiverne, som angiver, at
disse skal opgøres ”pr. overdragelsesdatoen”.
                                              - 12 -
det må således lægges til grund, at lovgiver har forudsat, at overtagelsesdatoen – og dermed
skæringstidspunktet for beregningen af dækningen efter indskydergarantiordningen – ikke
nødvendigvis er sammenfaldende med overdragelsesdatoen (aftaletidspunktet). som anført
af landsretten er lovens regulering af vilkårene for aftalen endvidere ikke udtømmende, og
parterne har derfor som udgangspunkt frihed til inden for de grænser, der gælder for anden
aftaleindgåelse, selv at udfylde og supplere lovens bestemmelser. dette er også forudsat i
bemærkningerne til lovens § 16 e, hvorefter de nærmere vilkår for overdragelsen reguleres i
overdragelsesaftalen mellem det nødlidende pengeinstitut og finansiel stabilitet.
lovens § 16 e og § 16 i kan ikke føre til et andet resultat. § 16 e angiver de overordnede
rammer for afviklingsordningen, og ordlyden af § 16 e, stk. 2, hvorefter finansiel stabilitet
stifter og kapitaliserer et datterselskab, der ”overtager … en del af pengeinstituttets passiver,
jf. § 16 g, stk. 4”, kan således ikke antages at regulere skæringstidspunktet for opgørelsen af
passiverne (herunder indskuddene i banken). tilsvarende angiver § 16 i, stk. 1, at opgørelsen
af dækningen efter indskydergarantiordningen skal foretages på aftaletidspunktet (”på over-
dragelsestidspunktet”). bestemmelsen regulerer ikke skæringstidspunktet for beregningen af
dækningen efter indskydergarantiordningen.
herefter og i øvrigt af de grunde, som landsretten har anført, tiltræder højesteret, at finan-
siel stabilitet og fjordbank mors – ud fra saglige hensyn – har kunnet indgå aftale om et
overtagelsestidspunkt, som ligger før aftaletidspunktet, og at der ikke er grundlag for at fast-
slå, at det var usagligt at fastsætte overtagelsestidspunktet som sket.
herefter stadfæster højesteret dommen.
                                      thi kendes for ret:
landsrettens dom stadfæstes.
i sagsomkostninger for højesteret skal thy-mors energi service a/s betale 80.000 kr. til fs
finans iv a/s.
                                            - 13 -
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.


text:
- mah
                                        udskrift
                                             af
                         sø- & handelsrettens dombog
                                       ____________
                                       kendelse
afsagt den 28. februar 2017
a-40-16
                                   eovendo aps
                                   (advokat lars karnøe)
                                   mod
                                   evendo danmark aps
                                   (advokat kolja staunstrup)
sagens baggrund og parternes påstande
denne sag handler om, hvorvidt sagsøgte, evendo danmark aps, krænker sagsøgeren, eo-
vendo aps’ rettigheder efter varemærkeloven, selskabsloven, domæneloven og/eller mar-
kedsføringsloven således, at betingelserne for at nedlægge forbud efter retsplejelovens kapi-
tel 40 er opfyldt.
eovendo aps har under sagen endeligt nedlagt følgende påstande:
                                              -2-
1. det forbydes evendo danmark aps at gøre erhvervsmæssig brug af betegnelsen "evendo"
i eu, subsidiært i danmark, for den virksomhed, der udøves af evendo danmark aps via
hjemmesiden evendo.com, således som den fremgår af sagens bilag 12 og bilag a, subsidiært
at gøre erhvervsmæssig brug af betegnelsen "evendo" i forbindelse med virksomhed i form
af markedsføring af og reklamering for tredjemands varer og tjenesteydelser.
2. det forbydes evendo danmark aps at gøre erhvervsmæssig brug af domænenavnene
evendo.com, evendo.dk og evendo.org, subsidiært at gøre erhvervsmæssig brug af domæ-
nenavnene evendo.com, evendo.dk og evendo.org i forbindelse med virksomhed i form af
markedsføring af og reklamering for tredjemands varer og tjenesteydelser.
3. det påbydes evendo danmark aps at sikre at navnet "evendo danmark aps" slettes hos
erhvervsstyrelsen for virksomhed med event catering, handel- og eventvirksomhed samt
hermed beslægtet aktivitet.
evendo danmark aps har påstået afvisning, subsidiært at sagen nægtes fremme.
oplysningerne i sagen
parterne og deres hjemmesider
eovendo aps (herefter eovendo) blev stiftet den 16. juni 2008. ifølge udskrift fra cvr af 10.
oktober 2016 er selskabets branchekode ”829900 anden forretningsservice i.a.n”, og formålet
er udvikling af it-systemer og dermed beslægtet virksomhed.
eovendo driver hjemmesiden eovendo.com, der har titlen ”eovendo – penge for alt du gør”.
hjemmesiden, der blev lanceret i 2012, er forevist for retten under sagen. eovendo.com blev
over for forbrugerne oprindeligt primært markedsført som en hjemmeside, hvor man kan
tjene penge ved at se reklamer. dette er dog blevet væsentligt nedtonet på hjemmesiden, der
nu primært udgøres af en lang række tilbud, hvor forbrugeren kan optjene bonus ved for ek-
sempel deltagelse i konkurrencer, tilmelding til nyhedsbreve og køb af produkter hos an-
noncører på siden. nedenfor er vist eksempler på skærmprints af hjemmesiden eovendo.com
dateret henholdsvis den 28. og 29. december 2016:
 -3-                                                -4-
evendo danmark aps (herefter evendo) blev stiftet den 21. maj 2015. evendo international
a/s (herefter evendo international) er ejer af evendo. ifølge udskrift fra cvr af 10. oktober
2016 er evendos branchekode ”562100 event catering”, og formålet er at drive handel- og
eventvirksomhed samt hermed beslægtet aktivitet.
evendo international er ejer af domænenavnene evendo.com og evendo.org, mens domæne-
navnet evendo.dk er ejet af hamed sattari, der ikke har forbindelse til evendo international
eller evendo. det er selskabet evendo, der driver hjemmesiden evendo.com, der har titlen
”planlæg din fest – evendo.com”. hjemmesiden, der er taget i brug i starten af august 2016
af evendo, er forevist for retten under sagen. det er ved hjælp af siden muligt at planlægge
og arrangere en lang række forskellige aktiviteter, hvilket blandt andet kan gøres gennem en
søgefunktion på sidens forside. nedenfor er vist eksempler på skærmprints af evendo.com
dateret 15. november 2016, der er fremlagt som del af bilag a:
                                                   -5-
parternes varemærkeregistreringer
eovendo har den 18. december 2009 med virkning fra 27. oktober 2009 i danmark fået regi-
streret varemærket eovendo (ord) i klasserne (nice) 9, 35, 38 og 42 med følgende ordlyd:
      ”9      videnskabelige, nautiske, geodætiske, fotografiske, kinematografiske og optiske
      apparater og instrumenter samt apparater og instrumenter til vejning, måling, signale-
      ring, kontrol, livredning og undervisning, apparater og instrumenter til ledning, omkob-
      ling, transformation, akkumulering, regulering eller kontrol af elektricitet, apparater til
      optagelse, transmission og gengivelse af lyd eller billede, magnetiske databærere, lydpla-
      der, salgsautomater og mekanismer til mønt-opererede apparater, kasseapparater, reg-
      nemaskiner og databehandlingsudstyr, ildslukningsapparater.
       35: annonce og reklamevirksomhed, bistand ved forretningsledelse, bistand med for-
      retningsadministration, bistand ved varetagelse af kontoropgaver.
      38:     telekommunikationsvirksomhed.
      42:     videnskabelige og teknologiske tjenesteydelser samt forskning og design i forbin-
      delse dermed, industriel analyse og forskning, design og udvikling af computer hard-
      ware og computer software.”
eovendo har endvidere den 22. marts 2010 med virkning fra 29. oktober 2009 i eu fået regi-
streret varemærket eovendo (ord) i klasserne (nice) 9, 35, 38 og 42 med følgende ordlyd:
                                                    -6-
      “9     data processing equipment and computers; downloadable computer software for
      disseminating and receiving video data files, advertising video data files, and other ad-
      vertising data files via computer networks.
      35     dissemination of publicity videos, commercials and other advertising material for
      others; online advertising on a computer network; direct mail advertising; rental of online
      advertising space; computerised database management in the nature of compilation of in-
      formation into computer databases; providing statistical information for business or
      commercial purposes; advertising services.
       38    communication services, namely, transmission of voice, audio, visual images and
      data by telecommunications networks, wireless communication networks, the internet,
      information services networks and data networks; communications via multinational tel-
      ecommunication networks; data transmissions and reception services via telecommunica-
      tion means: telecommunication services, namely, transmission of voice, data, graphics,
      images, audio and video by means of telecommunications networks, wireless communi-
      cation networks, and the internet; electronic exchange of data via computer and tele-
      communication networks, wireless communication networks, and the internet; electronic
      exchange of data via computer and telecommunication networks; providing multiple-
      user access to a global computer network, electronic mail services; communication ser-
      vices over computer networks; providing electronic computer communication services,
      namely, electronic mail services; transmission of information through video communica-
      tion systems, information transmission via electronic communications networks.
      42     research and design of computer software for advertising services, for advertising
      networks, and for related advertising services; industrial analysis and research services in
      the fields of advertising and computer networks; design and development of computer
      software; computer network design; the provision of application service provider (asp)
      services accessible to multiple users for creating web-based advertisements for online ad-
      vertising services; maintenance of computer software; computer software design.”
evendo har i november 2016 begæret eu-registreringen og den danske registrering af vare-
mærket eovendo ophævet. der er endnu ikke truffet afgørelse i sagerne.
der er fremlagt en række eksempler på brugen af varemærket eovendo efter registrerin-
gen, bl.a. skærmprints af hjemmesiden eovendo.com fra 2012 og senere, samt markedsun-
dersøgelsesrapport fra 2013 og årsregnskaber fra 2012/13 og 2014/15, der viser aktivitet i sel-
skabet.
evendo international har den 8. september 2016 ansøgt om eu-registrering af varemærket
evendo (ord) i klasserne (nice) 9, 35, 38, 39, 41 og 43. evendo international anmodede den
15. november 2016 om begrænsning af varefortegnelsen i ansøgningen, der herefter har føl-
gende ordlyd:
                                                      -7-
      ”9     computer software til brug for en eventportal.
      35     annonce- og reklamevirksomhed; forretningsledelse; forretningsadministration;
      varetagelse af kontoropgaver; kompilering af kommeciel information; tilvejebringelse af
      information vedrørende handel; søgning vedrørende information om virksomheder; til-
      vejebringelse af et onlineregister med kommerciel information på internettet; udbredelse
      af kommercielle informationer; kommerciel information og rådgivning til forbrugere; alle
      førnævnte tjenesteydelser i forbindelse med en eventportal.
      38     formidling af brugeradgang til et elektronisk online netværk til hentning af infor-
      mation; tilvejebringelse af adgang til information på internettet; tilvejebringelse af ad-
      gang til internetportaler for tredjemand; stille online fora til rådighed; onlinetilvejebrin-
      gelse af internetportaler med henblik på fremme af elektroniske forretningstransaktioner
      via et globalt computernetværk; onlineportal til bestilling af serviceydelser og produkter
      til brug ved afholdelse af arrangementer; alle førnævnte tjenesteydelser i forbindelse med
      en eventportal.
      39     arrangering af rejser.
      41     underholdningsvirksomhed; sportsarrangementer og kulturelle arrangementer.
      43     formidling af information om mad og drikke; websted med bestilling af måltider
      og overnatning; bestilling og reservation i forbindelse med restauranter og overnatning.”
indsigelsesfristen vedrørende ansøgningen er udløbet, og der er alene kommet indsigelse fra
selskabet we4itgmbh, der er indehaver af varemærket ”aveedo”. der er endnu ikke truffet
afgørelse.
brugercentrisk analyse af forvekslingsrisiko
på anmodning fra evendo har thomas visby snitker, brugervenlighedskonsulent, den 10.
december 2016 udarbejdet ”brugercentrisk analyse af brugernes perception af to websites
med hensyn til forvekslingsrisiko” vedrørende hjemmesiderne eovendo.com og evendo.com.
følgende fremgår bl.a. af analysen:
      ”forveksling af adresser – ingen risiko
      …
      ser de i titelbjælken er de hjulpet af to forskellige titler; hhv ”danmarks største eventpor-
      tal” og ”eovendo – penge for alt du gør”, så der er stor og sigende forskel. her er ingen
      forvekslingsrisiko mellem de to nævnte hjemmesider.
      …
      forveksling af visuelt design – ingen risiko
      …
      forveksling af bruger-formål – ingen risiko
      begge sider beskriver meget tydeligt hvad brugerne kan opnå ved at besøge siden, og der
      er ingen tvivl om at den ene siger ’jeg ved lige hvad jeg vil finde’, ’hjælp mig med at fin-
                                                       -8-
     de’, ’vis mig de bedste’, ’jeg er klar til at planlægge’ mv hvor den anden siger ’som ny
     bruger tjen 50-100 kr lige nu’, ’du er penge værd’, ’rigtige kroner og ører’ mv.
     …
     forveksling af brugernes opfattelse af de egentlige ydelser fra de to virksomheder – ingen risiko
     brugerne oplever nok at den ene hjemmeside er en undersøgelsesportal, hvorfra forbru-
     gere mod betaling kan se og evaluere reklamer, og hvor ”kernen” i denne forretning er, at
     forbrugerne tjener penge på at give sin mening til kende, samtidig med, at virksomheder
     får testet deres reklamer ved at få feedback fra forbrugerne. de oplever nok at den anden
     hjemmeside er en event-bookingportal, hvorfra forbrugere eller erhvervsvirksomheder
     kan booke og planlægge aktiviteter og events.
     …
     samlet vurdering af forvekslingsrisiko – ingen risiko”
google-søgning
direktør nicolas ibenforth, eovendo, rettede den 5. september 2016 henvendelse til eoven-
dos advokat, advokat nis dall, da der ved en google-søgning på ”eovendo” bl.a. fremkom
evendo.com som søgeresultat.
advokat nis dall skrev herefter i mail af 6. september 2016 bl.a. således til nicolas ibenforth:
     ”vi har i dag, efter jeg talte med dig igen været i forbindelse med casper larsen fra
     evendo danmark aps.
     han oplyste i anden omgang, at de nu havde sikret, at evendo ikke dukkede frem, når
     der blev søgt på eovendo på google. dette lader til at være rigtigt, idet vi nu ikke får re-
     klamen op her hos os længere.
     casper larsen forklarede, at brugen af jeres varemærke eovendo var utilsigtet, idet
     dette ifølge ham, skyldtes at google via deres ”broad search”-system selv kommer med
     forslag til brugerne. casper larsen oplyser efter vores henvendelse til ham, at have sat
     varemærket eovendo på en negativliste i googles søgesystem. derved skulle annon-
     cen for ”evendo” ikke længere blive vist ved søgninger på eovendo.
     men, casper larsen krævede til gengæld, at i foretager samme spærring; altså at der ved
     søgninger på google for ”evendo” ikke bliver vist annoncer for eovendo. dette vil
     formodentlig kræve, at i anfører ”evendo” på den såkaldte negativliste.”
der var derefter korrespondance mellem parternes advokater, hvorunder evendos advokat
gentog opfordringen til eovendo om at tilføje ”evendo” på negativlisten hos google. eoven-
do var ikke villig hertil, idet det blev gjort gældende, at brugen af kendetegnet ”evendo” og
                                                  -9-
domænenavnet evendo.com var en krænkelse af eovendos rettigheder, og evendo blev an-
modet om at ophøre hermed. det lykkedes ikke parterne at opnå enighed.
forklaringer
der er under sagen afgivet forklaring af nicolas ibenforth og kasper larsen.
nicolas ibenforth har forklaret bl.a., at han er administrerende direktør i eovendo og har væ-
ret det siden stiftelsen af selskabet i 2008.
han fik den idé, at man kunne flytte reklamer, som afbrød tv-udsendelser, til internettet,
hvor forbrugere, som ønskede det, kunne få penge for at se reklamer, mens annoncørerne fik
muligheden for få reklameanalyser og feedback på deres reklamer. der blev udviklet på idé-
en og lavet en plan om at lancere en hjemmeside ud fra dette koncept for at trække brugere
ind på siden og senere udvide med andre produkter.
eovendos hjemmeside blev lanceret i 2012, og der blev i starten brugt mange penge på tv-
kampagner for at få brugere. eovendo er ejer af hjemmesiden tjenpengefordinmening.dk,
som der blev henvist til i tv-reklamerne. eovendo var i 2014 oppe på 200.000 brugere, som
primært kom på grund af tv-reklamerne, og selskabet har på nuværende tidspunkt ca.
262.000 brugere. de sidste 62.000 brugere er primært kommet via facebook og google. eo-
vendo har løbende udviklet hjemmesiden, og har også udviklet et pc-program og en mobil-
og app-løsning. der er samlet brugt et trecifret millionbeløb på udviklingen heraf.
brugerne fik i starten 0,25 kr. for at se en reklamefilm på siden, og der var et større udvalg af
reklamefilm, der kunne ses. eovendo har nu neddroslet denne del. der er på hjemmesiden i
dag 135 forskellige tilbud, hvoraf kun to er reklamefilm, som brugeren kan få 0,10 kr. for at
se. der er tre yderligere analysetilbud på siden, hvor man kan deltage i undersøgelser fra
epinion og megafon. de resterende 130 tilbud på hjemmesiden er konkurrencer, tilmelding
til nyhedsbreve og køb af produkter hos annoncører. det er for hvert enkelt tilbud angivet,
hvilken bonus brugeren kan tjene ved anvendelsen af hjemmesiden.
                                                - 10 -
ved køb af produkter åbnes annoncørens hjemmeside enten i et frame på eovendos hjemme-
side eller i et nyt faneblad, og brugeren foretager købet direkte hos den eksterne virksomhed
og modtager bonussen på sin eovendo-konto, når eovendo har fået oplysning om købet efter
udløbet af fortrydelsesfristen. brugeren får de optjente beløb udbetalt via paypal eller som
gavekort. der er ingen pengestrøm fra brugeren direkte til eovendo. eovendo får kun beta-
ling fra annoncørerne, når brugerne anvender deres tilbud på hjemmesiden. placeringen af
annoncerne bestemmer eovendo selv, og annoncørerne har ikke mulighed for at betale sig til
mere fremtrædende plads på siden.
siden henvender sig pt. udelukkende til danske brugere. der er ip-blokering på siden, så der
ikke kan oprettes brugere udenfor danmark, medmindre brugeren finder en måde at omgå
ip-blokeringen. annoncørerne er derfor også primært fra danmark, men eovendo har også
svenske og norske selskaber, f.eks. power, der annoncerer på det danske marked. der er pla-
ner om at udvide til andre lande, når forretningen begynder at løbe rundt i danmark.
han havde svært ved at finde på et navn til selskabet i 2008, da stort set alle relevante navne
til reklameportaler var optaget. han blev af sin mor foreslået at vælge et latinsk navn, og han
foretog herefter en række online-oversættelser fra engelsk til latin og fandt ud af, at ordene
eo og vendo tilsammen blandt andet kunne referere til ”advanced advertising”, og sammen-
satte herefter ordene til navnet eovendo.
han mener, at eovendo og evendo konkurrerer, da eovendo har haft annoncer eksempelvis
for ballonture, rejser og restaurationsbesøg, og lignende produkter kan findes på evendos
hjemmeside. han er ikke klar over, om der har været nogle konkrete henvendelser til sup-
porten fra brugere, der har forvekslet hjemmesiderne. han kontaktede advokat, da han blev
opmærksom på evendos hjemmeside på grund af eovendos varemærkeregistrering. han har
ikke sat sig nærmere ind i advokatens arbejde med sagen, og er ikke klar over, hvorfor der
ikke er indleveret indsigelse mod evendos eu-varemærkeansøgning inden for fristen den 20.
december 2016.
                                                - 11 -
kasper larsen har forklaret bl.a., at han er direktør i evendo danmark aps og evendo inter-
national a/s. han ejer 82 % af evendo international a/s. dette selskab ejer evendo danmark
aps. evendo international ejer og videreudvikler internetplatfomen, mens evendo danmark
driver selve forretningen i danmark. der er lignende nationale driftsselskaber i holland og
england, og planen er at udvide i yderligere lande. evendo danmark ejer ikke hjemmeside,
varemærke eller ip-rettigheder i øvrigt.
han fik i 2014 idéen til at professionalisere eventmarkedet og lave et bindeled mellem bruger
og udbyder svarende til eksempelvis hotels.com på hotelmarkedet. selskabet hed oprindeligt
partybox, men da det under ”soft launch” af hjemmesiden blev konstateret, at der var størst
interesse for produktet fra virksomheder, var partybox-navnet ikke egnet. han ville gerne
finde et navn, der kunne stå alene uden domænenavnet, og som mindede om andre søgesi-
der som f.eks. momondo, hvorefter han til sidst kom frem til navnet evendo.
domænenavnet evendo.com blev købt af hamid santari, der var den hidtidige domæneejer.
selve overdragelsen skete i juni 2016, men på grund af en forglemmelse blev det først regi-
streret senere. santari har udover domænenavnesalget intet haft at gøre med evendo dan-
mark eller evendo international, og vidnet har aldrig mødt santari. selskabet evendo aps er
ejet af santari og har ikke forbindelse til hverken evendo danmark eller evendo internatio-
nal.
domænenavnet evendo.dk er ikke blevet købt, da selskabet ønsker et fælles domænenavn
over hele verden, hvorpå der så kan anvendes forskellige sprogversioner. domænenavnet
evendo.org er købt med henblik på at opbygge et internt netværk mellem de forskellige na-
tionale evendo-driftsselskaber.
han foretog selv undersøgelse via blandt andet google i forbindelse med navneskiftet, hvor
han i et vist omfang undersøgte, om navnet kunne være i konflikt med konkurrenters navne.
han stødte ikke på eovendo i den forbindelse. han er ikke klar over, om der blev foretaget
en varemærkeundersøgelse. den er i givet fald foretaget af selskabets advokat. han har ikke
selv bedt advokaten foretage en sådan undersøgelse.
                                                 - 12 -
evendos hjemmeside blev lanceret 1. august 2016. hjemmesiden giver en lang række søge-
muligheder som for eksempel kategori, landsdel og deltagere, ligesom den indeholder en
række forskellige artikler til inspiration. det er produktet og ikke den eksterne leverandør,
der er i fokus på hjemmesiden, og der linkes ikke videre til leverandørernes hjemmeside. det
er efter søgning og læsning af artikler muligt at tilføje de ønskede events til en tidsplan for et
dagsarrangement, og hjemmesiden vil så selv gå ind og beregne transporttid og komme med
forslag til pauser. tidsplanen kan deles med andre via e-mail, hvorved det er muligt for flere
at redigere i planen.
når kunden er tilfreds med programmet, foretages der betaling af 20 % af den samlede pris,
der svarer til leverandørens sædvanlige pris.. dette betalte beløb går til evendo og fratræk-
kes den pris, der senere skal betales hos leverandørerne. bookingen via evendo bliver såle-
des omkostningsneutral for kunden. evendos produkt er selve bookingen af en event og ikke
selve eventen, som sælges af de eksterne leverandører. evendos eneste betaling kommer fra
kunden i forbindelse med bookingen af eventen, og der er ikke en pengestrøm mellem leve-
randørerne og evendo. leverandørerne har således heller ikke mulighed for at betale sig til
en mere fremtrædende placering på hjemmesiden. det fremgår både af kundens voucher og
faktura, hvilke beløb der er betalt til evendo og til de eksterne leverandører.
evendo adskiller sig fra de andre aktører på eventmarkedet, der kan deles op i to typer: an-
nonceportaler og concierge-services. der er så vidt han ved ingen andre, der udbyder et til-
svarende produkt som evendo, og det har derfor også været nødvendigt at investere ganske
kraftigt for at få hjemmesiden opbygget fra bunden. han anser ikke eovendo som en kon-
kurrent, da der er tale om helt forskellige forretninger, og han har vanskeligt ved at se, at
brugerne kan forveksle hjemmesiderne.
det er evendos advokat, der har indgivet varemærkeansøgningen den 8. september 2016.
han havde dialog med advokaten herom nogle dage forinden. han kender ikke nærmere til
muligheden for at bede om at få en søgningsrapport i forbindelse med varemærkeansøgnin-
gen, og det er ikke noget, som han har bedt advokaten om at få foretaget.
                                                       - 13 -
parternes synspunkter
for sagsøger, eovendo, er der i det væsentlige procederet i overensstemmelse med på-
standsdokumentet af 28. december 2016, hvoraf fremgår bl.a.:
”til støtte for den nedlagte påstand gøres det gældende,
at            rekvirenten har etableret en varemærkeret til ordmærket eovendo for varer og tjene-
              steydelser i klasse 9, 35, 38 og 42 i danmark og eu gennem registrering, jf. varemærkelo-
              vens § 3, stk. 1, nr. 1, eu varemærkeforordningens artikel 6…;
at            retten uden videre skal lægge rekvirentens to registrerede eovendo varemærker til
              grund som gyldige i det registrerede omfang;
at            rekvirenten har opfyldt brugspligten for begge varemærker…;
at            den geografiske udstrækning af rekvirentens brug af varemærket eovendo tjener til at
              opfylde brugspligten for såvel den danske, som den europæiske varemærkeregistre-
              ring…;
at            den i rekvirentens kendetegn eovendo opsamlede oprindelsesfunktion og goodwill
              endvidere nyder beskyttelse mod tredjemands brug, efter markedsføringslovens § 18,
              subsidiært § 1;
at            rekvirentens selskabsnavn er en beskyttet rettighed, jf. selskabslovens § 2, stk. 2;
at            rekvisiti erhvervsmæssige brug af kendetegnet evendo og domænenavnene even-
              do.com, evendo.dk og evendo.org udløser en oplagt risiko for forveksling mellem rekvi-
              rentens virksomhed og rekvisiti virksomhed, og dermed krænker rekvirentens rettighe-
              der efter varemærkelovens § 4, stk. 1, nr. 2, eu varemærkeforordningens artikel 9, stk. 1,
              litra b og markedsføringslovens § 18;
at            der foreligger en høj grad af synsmæssig lighed mellem rekvirentens og rekvisiti kende-
              tegn, idet tre ud af fire stavelser i rekvisiti kendetegn er identiske med rekvirentens ken-
              detegn, således at den første og de to sidste stavelser i kendetegnene er identiske;
at            der foreligger en høj grad af lydelig lighed mellem mærkerne, idet trykket ved udtalelsen
              af de to mærker vil blive lagt på den første og de to sidste og stavelser i mærkerne, "e" og
              "vendo", der er identiske;
at            der ikke for den relevante forbrugerkreds er en kendt betydning af hverken rekvirentens
              mærke eovendo eller rekvisiti kendetegn evendo, hvorfor der ikke skal foretages en
              sammenligning af meningsindholdet af de to mærker;
at            den høje grad af synsmæssig og lydelig lighed og/eller identitet medfører at der er mær-
              kelighed mellem eovendo og evendo;
                                                   - 14 -
at          rekvirenten og rekvisitus overordnet begge driver virksomhed med formidling af rekla-
            me for tredjemands virksomhed…;
at          rekvirenten og rekvisitus i nogen grad reklamerer for samme typer af tredjemandsvirk-
            somhed, herunder restauranter, rejser og oplevelser i bred forstand, der udbydes af tred-
            jemands virksomheder…;
at          der er varelighed og i et vist omfang vareidentitet mellem de varer og tjenesteydelser re-
            kvirentens varemærke eovendo er registreret for…, og de varer og tjenesteydelser re-
            kvisiti varemærke evendo er ansøgt og anvendes for…;
at          der både foreligger mærkelighed og varelighed, hvorfor mærkerne eovendo og
            evendo anses forvekslelige;
at          indklagede anvender domænet evendo.dk i strid med god domænenavnsskik, jf. domæ-
            nenavnslovens § 25, stk. 1;
at          betingelserne for nedlæggelse af forbud i henhold til retsplejelovens § 413 er opfyldt, da
            rekvisiti handlinger fortsat krænker rekvirentens rettigheder med skadevirkning for re-
            kvirentens omsætning til følge i en sådan grad, at formålet vil forspildes, såfremt rekvi-
            renten henvises til at gøre sin ret gældende ved almindeligt søgsmål, og
at          reglerne i retsplejelovens § 414 ikke kan føre til et andet resultat;
at          påbud om sletning af navnet evendo danmark aps hos erhvervsstyrelsen er et nødven-
            digt skridt for at minimere risikoen for fortsat brug heraf, og
at          påbud om tilbagetagning af eu varemærke nr. 015813538, ligeledes er et nødvendigt
            skridt for at minimere risikoen for fortsat brug heraf.”
eovendo har supplerende anført, at de nedlagte påstande har den fornødne klarhed, hvorfor
evendos påstand om afvisning ikke kan tages til følge.
for sagsøgte, evendo, er der i det væsentlige procederet i overensstemmelse med påstands-
dokumentet af 29. december 2016, hvoraf fremgår bl.a.:
”om sagsøgtes påstande
1.       sagsøgers påstande 1 - 3 er for brede og upræcise til at kunne danne grundlag for et for-
        bud/påbud, og sagsøgte har ikke foretaget og foretager ikke handlinger omfattet af de ned-
        lagte påstande. … sagsøger har under alle omstændigheder ikke sandsynliggjort eller godt-
        gjort, at betingelserne i retsplejelovens §§ 413 og 414 er opfyldt. et eventuelt forbud skal be-
        tinges af sikkerhedsstillelse.
sagsøgers brug af og rettigheder til eovendo
                                                    - 15 -
2.      det er sagsøgers bevisbyrde, at de påberåbte varemærkerettigheder (e49-54) består, idet
        brugspligten er indtrådt, jf. varemærkeforordningens artikel 51 og varemærkelovens § 25, og
        varemærkerne kan derfor kun anses for opretholdt for de konkrete tjenesteydelser, som sag-
        søger dokumenteret har brugt varemærket eovendo for. det er åbenbart, at varemærke-
        rettighederne til eovendo ikke kan opretholdes for de brede varefortegnelser, som er om-
        fattet af registreringerne, og sø- og handelsretten skal – også i forbudssager – tage stilling til
        rettighedernes omfang og dermed, hvorvidt sagsøger har den ret, der påberåbes.
3.      sagsøgers dokumentation for brug af varemærket eovendo foreligger alene i form af ud-
        skrifter fra sagsøgers hjemmeside i 2016 … og fra perioden 2012-2015 …, sagsøgers årsregn-
        skaber fra 2012/13 og 2014/15 … samt en markedsundersøgelsesrapport fra 2013... materialet
        viser, at eovendo inden for de seneste fem år er blevet brugt og bruges i danmark for en
        ”online portal, hvorfra forbrugere – mod betaling – ser og vurderer reklamer ved at besvare spørgs-
        mål” – dvs. for ”reklameanalysevirksomhed”.
4.      idet sagsøger kun har brugt varemærket eovendo i danmark, kan sagsøgers eu-
        registrering … ikke anses for opretholdt, jf. bl.a. leno merken-dommen (c-149/11). sagsøgte
        har derfor indleveret begæring om fortabelse af varemærkeretten til euipo...
krænkelsesvurdering
mærkelighed
5.      spørgsmålet om mærkelighed skal afgøres ud fra en helhedsvurdering af, om mærkerne
        syns-, lyd- og begrebsmæssigt ligner hinanden.
6.      synsmæssigt adskiller mærkerne sig i deres længde (henholdsvis 7 og 6 bogstaver) og i
        kraft af ”o”’et som andet bogstav i eovendo. den synsmæssige forskel understøttes af
        parternes væsentligt forskellige logoer:
        den faktiske anvendelse af henholdsvis eovendo og evendo, herunder i mærkernes re-
        spektive logoform, er åbenbart af betydning i en sag om påstået varemærkekrænkelse.
7.      lydmæssigt adskiller mærkerne sig tydeligt fra hinanden pga. den ekstra stavelse og der-
        med helt anderledes rytme, som tilstedeværelsen af ”o”’et, der optræder som det andet bog-
        stav i eovendo, giver. i eovendo, vil trykket mest naturligt blive lagt på ordets indled-
        ning e-o-vendo, mens trykket i evendo vil blive lagt på ordets midterste del e-ven-do
        – på samme måde som i ordet ”event”.
8.      den største forskel på mærkerne er imidlertid begrebsmæssigt, og den begrebsmæssige for-
        skel udelukker i sig selv enhver risiko for forveksling. eovendo er sammensat af de to la-
        tinske/italienske ord ”eo” og ”vendo”, der betyder henholdsvis ”fordi” og ”reklame/jeg sæl-
        ger” (e225-227). ”vendo” er endvidere afledt af det engelske ord ”vendor”, der betyder
        ”sælger” og forstås derfor uden videre af den danske gennemsnitsforbruger. varemærket er
        dermed suggestivt (og besidder dermed det minimum af særpræg, der kræves til registre-
        ring) for de tjenesteydelser, som eovendo udbyder – nemlig en portal, der belønner bruger-
        ne for at se reklamer. at ordet af gennemsnitsforbrugeren opleves på denne måde, og har
                                                     - 16 -
         denne begrebsmæssige betydning, understøttes af logoet for eovendo, hvori første del af
         ordet ”eo” er skrevet med fede typer og andet del af ordet ”vendo” med almindelige typer.
         dertil kommer tilføjelsen af det beskrivende payoff ”penge for alt du gør”.
         navnet/brandet evendo er på den anden side blevet til ved at trække ordet ”event” sam-
         men med bydeformen af det engelske udsagnsord ”do”. på den måde er der blevet skabt et
         unikt kendetegn, der repræsenterer meningsindholdet og er suggestivt i forhold til de ud-
         budte tjenesteydelser. evendo giver derfor på tilsvarende vis forbrugerne klare – men helt
         andre - associationer til de tjenesteydelser, som dette navn bruges for, nemlig en portal til
         booking af events, hvor gennemsnitsforbrugeren let og umiddelbart forstår, at evendo re-
         fererer til events.
varelighed
9.       der er ingen lighed mellem de udbudte tjenesteydelser, jf. fx parternes respektive google-
         annoncer…:
         eovendo                                         evendo
         ”eovendo.com – tjen penge nemt og gra-          ”planlæg din fest – evendo – fødselsdag,
         tis                                             julefrokost, bryllup?
         www.eovendo.com/penge for alt
10.      karakteren af sagsøgers forretningskoncept fremgår bl.a. af betingelserne for sagsøgers tje-
         neste, … i velkomstmailen til nye brugere…, af sagsøgers markedsføringsvideo på youtu-
         be.com … samt af en række eksterne hjemmesider...
11.      kernen i sagsøgers forretningskoncept er således, at forbrugerne tjener penge på at give de-
         res meninger til kende, og at virksomheder får testet deres reklamer ved at få feedback fra
         forbrugerne. forretningskonceptet er ikke – som anført af sagsøger - at gøre reklame for og
         udbyde/sælge tredjemands varer/tjenesteydelser eller i øvrigt at yde salgsfremmende foran-
         staltninger for andre, men derimod at udbyde reklameanalyser. at det i visse tilfælde er mu-
         ligt for brugerne at klikke sig videre til selve reklameudbydernes hjemmesider og dér få ad-
         gang til disses varer/tjenesteydelser, har intet med sagsøger at gøre, og sådanne handlinger
         sker ikke under kendetegnet eovendo. det forhold at eksempelvis restauranter, rejseud-
         bydere og overnatningssteder har lagt reklamemateriale på portalen, indebærer i sagens na-
         tur ikke, at disse tjenesteydelser skal anses for udbudt under varemærket eovendo. i så
         fald skulle sagsøger også have opnået eneret til navnet eovendo for de øvrige annoncø-
         rers varer/tjenesteydelser, herunder sportsudstyr, bøger, forsikringsvirksomhed, lotterivirk-
         somhed og taxavirksomhed.
12.      på den anden side bruges evendo som navnet på en eventbooking-portal, hvor brugere kan
         finde og booke aktiviteter og events online, udskrifter fra evendo.com …, uddrag af evendos
         investment memorandum … og radiospots/youtube video... markedsføring sker under ud-
         sagnet ”danmarks største eventportal – nem online-booking af 1000-vis af aktiviteter og events”.
                                                        - 17 -
13.       uanset hvor mange gange sagsøger forsøger at gentage det, har evendos forretningskoncept
          intet at gøre med reklame for og udbud af tredjemands tjenesteydelser. det er således selve
          gennemførelsen af bookingerne, der genererer indtægterne, jf. også nedenstående illustrati-
          on, hvor de grå pile angiver ydelsesflow, og de grønne pile angiver pengestrømme:
          som det fremgår, modtager evendo et booking-fee direkte fra den bruger, der booker et
          event igennem evendo. såfremt en bruger ikke booker et event, modtager evendo ingen
          form for betaling, uanset om en bruger har klikket sig videre og fået vist konkrete tilbud fra
          forskellige leverandører af events. hjemmesiden evendo.com fungerer dermed på præcis
          samme måde som andre bookingportaler, fx booking.com, hotels.com, billetnet, airbnb,
          expedia, osv.
14.       det bestrides i øvrigt, at tjenesteydelserne ”annonce- og reklamevirksomhed”, som er omfattet
          af registreringerne for eovendo er identiske med ”annonce- og reklamevirksomhed i forbindel-
          se med en eventportal”, som er omfattet af varefortegnelsen for eu-varemærkeansøgningen
          for evendo.
risiko for forveksling
15.       allerede pga. den manglende varelighed, jf. punkt 9 - 13 er enhver risiko for forveksling - og
          dermed krænkelse efter varemærkelovens § 4, stk. 1, nr. 2, eller varemærkeforordningens ar-
          tikel 9, stk. 1, litra b - udelukket. dette forstærkes yderligere af, at beskyttelsesomfanget for
          det suggestive og svage navn eovendo er snævert, at der er væsentlige forskel på mær-
          kerne (særligt begrebsmæssige forskelle), og at der ikke foreligger nogen konkurrencerelati-
          on mellem parterne. den manglende risiko for forveksling i praksis er uddybende beskrevet
          af brugervenlighedskonsulent thomas visby snitker... sagsøgte har endvidere opfordret
          sagsøger til konkret at redegøre for i) hvorledes parternes forretningskoncepter efter sagsø-
          gers opfattelse er identiske eller af lignende karakter, og til at fremlægge konkrete eksempler
          på en sådan lighed, samt ii) den påståede risiko for forveksling. sagsøger har ikke besvaret
          denne provokation, hvilket understreger, at der absolut ingen risiko for forveksling er.
selskabsloven, domænenavnsloven og markedsføringsloven:
      16. beskyttelsen efter selskabslovens § 2, stk. 2 er snæver, og da de navne, der skal sammenlig-
          nes, er eovendo aps over for evendo danmark aps – og i øvrigt under hensyn til det oven-
                                                  - 18 -
          for anførte, herunder den manglende branchelighed, er det udelukket, at der kan foreligge
          en krænkelse efter selskabsloven.
      17. af samme grunde - og da sagsøgte ikke ejer domænenavnene omfattet af de nedlagte på-
          stande - kan der ikke foreligge en krænkelse af domænenavnsloven.
      18. der foreligger ikke nogen supplerende elementer, som kan begrunde en krænkelse efter
          markedsføringslovens §§ 1 eller 18.”
evendo har supplerende anført, at det, efter det under hovedforhandlingen oplyste, må læg-
ges til grund, at eovendos virksomhed også vedrører affiliate marketing/online tilbudsfor-
midling og ikke alene reklameanalyse, men at denne virksomhed også er åbenbart forskellig
fra evendos forretning med internetbooking.
sø- og handelsrettens begrundelse og resultat
eovendos principale påstand 1 angår forbud mod i eu, subsidiært i danmark, at gøre brug
af betegnelsen evendo, for den virksomhed, der udøves via hjemmesiden evendo.com, idet
der for så vidt angår virksomhedens art henvises til bilag 12 og bilag a, der er en række
skærmprints af hjemmesiden evendo.com. denne påstand findes for uklar til, at den kan
danne grundlag for en kendelse om forbud, hvis overtrædelse er sanktioneret med straf.
evendos påstand om afvisning tages derfor til følge vedrørende denne påstand.
for så vidt angår den subsidiære påstand 1 og påstandene 2 og 3 bemærkes, at disse påstan-
de findes tilstrækkeligt klare til, at de kan tages under påkendelse, hvorfor påstanden om af-
visning af disse påstande ikke tages til følge.
ved afgørelsen af den subsidiære påstand 1 lægges det til grund, at der er en
synsmæssig lighed mellem parternes navne og varemærker, der alene adskiller sig fra hin-
anden ved o’et som andet bogstav i eovendo. lydmæssigt er der endvidere en høj grad af
lighed, ligesom det ikke kan antages, at der er en begrebsmæssig adskillelse mellem parter-
nes navne og varemærker, idet der ikke for gennemsnitsforbrugeren er nogen klar begrebs-
mæssig betydning af hverken evendo eller eovendo. det må på denne baggrund lægges til
grund, at der er mærkelighed.
                                               - 19 -
spørgsmålet er herefter, om der er en sådan varelighed mellem parternes ydelser, at der er
risiko for forveksling. ved afgørelsen heraf er karakteren af parternes virksomheder afgø-
rende. på baggrund af nicolas ibenforts forklaring samt det foreviste materiale fra hjemme-
siden eovendo.com kan det lægges til grund, at eovendo bruges til online tilbudsformidling i
danmark og derudover i et meget begrænset omfang til markedsanalysevirksomhed. even-
do bruges efter forklaringen fra kasper larsen og det foreviste materiale fra evendo.com til
internetbooking-virksomhed. eovendo og evendo anvendes således til markedsføring af to
helt forskellige typer ydelser, hvis væsentligste fællestræk er, at begge ydelser udbydes på
hjemmesider, og parterne kan ikke antages at være i konkurrence med hinanden. det for-
hold, at der hos eovendo.com kan findes reklamer for eksempelvis restauranter og rejser, og
at der kan foretages booking af lignende produkter på hjemmesiden evendo.com, medfører
herefter ikke, at der foreligger en krænkelse af eovendos rettigheder efter varemærkeloven,
selskabsloven, domæneloven eller markedsføringsloven. allerede som følge heraf nægtes
sagen fremme i overensstemmelse med den subsidiære påstand 1.
 vedrørende påstand 2 bemærkes, at evendo ikke er ejer af hverken domænenavnet even-
do.dk eller evendo.org, og at selskabet efter det under sagen oplyste heller ikke har udøvet
aktivitet på de pågældende hjemmesider. allerede som følge heraf nægtes sagen fremme i
overensstemmelse med påstand 2 for så vidt angår disse domænenavne.
evendo er ikke ejer af domænenavnet evendo.com, men står for driften af denne hjemme-
side. af de ovenfor under påstand 1 anførte grunde findes der imidlertid ikke at foreligge en
krænkelse af eovendos rettigheder, hvorfor sagen nægtes fremme i overensstemmelse med
påstand 2 vedrørende domænenavnet evendo.com.
vedrørende påstand 3 bemærkes, at der af de ovenfor under påstand 1 anførte grunde ikke
findes at foreligge en krænkelse af eovendos rettigheder ved den skete brug af navnet even-
do danmark aps, hvorfor sagen nægtes sagen fremme for så vidt angår påstand 3.
efter sagens forløb og udfald skal eovendo betale 40.000 kr. i sagsomkostninger til evendo til
dækning af evendos udgifter til advokatbistand.
                                             - 20 -
                                    thi bestemmes:
eovendo aps’ principale påstand 1 afvises.
i øvrigt nægtes sagen fremme.
eovendo aps skal inden 14 dage betale sagsomkostninger til evendo danmark aps med
40.000 kr.
sagsomkostningsbeløbet forrentes efter rentelovens § 8 a.
flemming bent lindeløv                  b. vollmond               thomas eslund alken.
                                           (sign.)
                                       ___ ___ ___
                            udskriftens rigtighed bekræftes
                               sø- og handelsretten, den

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark